Красимир Чомаков
Красимир Петков Чомаков е български футболист, роден на 8 юни 1977 в Пловдив. Бивш национал. Играе на постовете защитник и дефанзивен халф.

Кариера 
Юноша на Марица където и играе при мъжете в периода 1994 – 1997 с общо 78 мача и 19 гола в „А“ и „Б група за „жълто-сините“. През пролетта на 1998 Димитър Пенев го привлича в ЦСКА. Играе при армейците до 2000, когато е закупен от Лече. Поради ограничението за чужденци извън ЕС Лече са принудени да го дадат под наем във втородивизионния Равена за сезон 2000 – 2001. През пролетта на 2002 играе под наем за гръцкия Паниониос, след което преминава в петодивизионния италиански Бока (Сан Лазаро). Играе за Бока до 2007 когато е даден под наем на А.С. Пицигетоне. През лятото преминава в третодивизионния У.С. Кремонезе. От 2009 играе под наем в Калчо Леко.

Има 83 мача и 14 гола в „А“ група. Носител на купата на България през 1999 г. с отбора на ЦСКА, вицешампион през 2000 г. и бронзов медалист през 1998 г. За ЦСКА е изиграл 10 мача в турнира за купата на УЕФА. Играе в 33 мача и вкарва 5 гола за младежкия национален тим. Има 18 мача и 5 гола за националния отбор. Изваден е от отбора през 2001, след като няколко месеца не е играл в официален мач. На 23 февруари 2010 Краси Чомаков се завърна в родния Пловдив, след 10 сезона в Италия, той подписа договор за 6 месеца със Спартак (Пловдив). На 17 юли 2020 г. се завръща в ЦСКА (София), като помощник-треньор на Стамен Белчев.

Статистика по сезони 
 Марица – 1994/95 – „Б“ РФГ, 16 мача/4 гола
 Марица – 1995/96 – „Б“ РФГ, 28/6
 Марица – 1996/97 – „A“ РФГ, 20/3
 Марица – 1997/ес. - „Б“ РФГ, 14/6
 ЦСКА – 1998/пр. - „A“ РФГ, 15/2
 ЦСКА – 1998/99 – „A“ РФГ, 26/3
 ЦСКА – 1999/00 – „A“ РФГ, 22/6
 Лече – 2000/ес. - Серия А, 4/0
 Равена – 2000/01 – Серия B, 31/3
 Паниониос – 2002/пр. - Етники Категория, 10/1
 Бока (СЛ) – 2003/пр. - Серия D, 16/10
 Бока (СЛ) – 2003/04 – Серия D, 24/7
 Бока (СЛ) – 2004/05 – Серия D, 29/8
 Бока (СЛ) – 2005/06 – Серия C2, 26/5

Български футболисти
Футболисти на ПФК ЦСКА (София)
Български футболисти в Италия
Родени в Пловдив